Administrasyon Obama a Dispoze Tann 2èm Tou Eleksyon an nan Afganistan Anvan Li Anonse yon Chanjman Estrateji nan Peyi sa a
Prezidan Obama --ki tap pale ak yon jounalis chèn televizon NBC-- di li pito tann pou l kapab pran desizyon ki kòrèk la.
Prezidan Lèzetazini an, Barack Obama, di li byen kapabkanpe sou tout desizyon konsènan yon ogmantasyon efektif militè ameriken nanAfganistan jous aprè dewoulman 2èm tou eleksyon an nan peyi sa a --2èm tou kifikse pou mwa pwochen an. MisyeObama pale klè pou l di li rekonèt ke sitiyasyon an toujou frajil, toujou chajeak tansyon nan Afganistan. Lidè ameriken an pale konsa nan yonentèvyou ak chèn televizyon NBC. Youn nan kesyon jounalis la te poze prezidanan, se eske òganizasyon 2èm tou eleksyon an kapab oblije administrasyon n nan ranvwaye publikasyon yon estratejirevize pou Afganistan. Misye Obama fè konnen –nap site: «Mwen panse li totalmanposib pou nou fin prepare estrateji a anvan moun konnen kilès ki ranpòte 2èmtou eleksyon an. Men se posib tou pou npa fè okenn anons sou sa.» Prezidan Obama kontinye pou l di jounalis NBC a li pa pral prese pran yondesizyon anvan lè konsènan yon ogmantasyon efektif militè ameriken nan Afganistan;li dispoze rete tann pou l pran desizyon ki korèk la sou kesyon an. Sitasyon : Nou tarenmen asire nou tou ke nou pap fikse priyorite a sou resous, sou gwo prezansmilitè, olye nou fikse l pito sou estrateji.» Yon fason pou prezidan Obama di, pou sa ki konsènen sitiyasyon an nanAfganistan, administrasyon n nan pa vle mete «la charue avant les bœufs». Soumenm dosye a, lidè ameriken an resevwa yè mèkredi a yon rapò tou nèf nan men palmantèJohn Kerry, prezidan Komisyon Afè Etranjè Sena a, ki fèk fè yon visit nan Afganistan.Pandan misye Kerry tap kite La Mezon Blanch, li pale ak laprès pou l di liapiye desizyon misye Obama pran pou l rete tann rezilta 2èm tou eleksyon yo nanAfganistan anvan li anonse pyès chanjman nan estrateji militè Lèzetazini nanpeyi sa a. Senatè Kerry di: « Mwen panse bon sans sèlman fèt pou di prezidan an li pi bon pou ltann 2 semèn ki rete pou eleksyon yo fin dewoule. 2 semèn, mezanmi, se pa anpiltan pou w rete tann pou w konnen eske Afganistan ap genyen yon gouvènman kikapab travay avèk ou. » Pandansetan, Oganizasyon Nasyon Zini fè konnen li pral revoke mwatye nan manm pèsonèlli ki te patisipe nan òganizasyon premye tou a nan Afganistan --yonpremye tou "ki te chaje ak koken" daprè yon ankè l'ONU te òganize. Jdesmara@voanews.com